વિશ્ર્વસનીય અને અર્થપૂર્ણ રાજકીય વાટાઘાટનો અને કાશ્મીરમાં સર્જાયેલી મડાગાંઠનો ઉકેલ લાવવાની પ્રક્રિયાનો આ આરંભ હશે એમ જણાવતાં અલગાવવાદીઓને લખેલા પત્રમાં તેમણે કહ્યું હતું કે મને આશા છે કે મારાં આ સૂચન પર તમે વિચાર કરશો અને પ્રતિનિધિમંડળ સાથે વાટાઘાટ કરવા માટેના તમારા પસંદગીના સ્થળ અને સમય અંગે જાણ કરશો. વધુમાં મહેબૂબા મફ્તીએ કહ્યું હતું કે કાશ્મીરમાં પ્રવર્તી રહેલી હાલની સ્થિતિથી આપણે બધા જ અલગ અલગ રીતે ચિંતિત છીએ. આપણી વચ્ચેનાં રાજકીય મતભેદોને બાજુએ મૂકી જમ્મુ કાશ્મીરના લોકોનાં હિતને મનમાં રાખીને કાશ્મીર સમસ્યાનો ઉકેલ આણવાની દિશામાં સાથે મળીને આપણે કામ કરીશું.